Lystbåden - med de fire nordmænd - begyndte pludselig at tage vand ind omkring klokken godt 19.00. Umiddelbart efter kom Kongeskibet Dannebrog forbi - på vej hjem fra et togt i Norge og tilbød sin hjælp til sejlerne. På det tidspunkt var et redningsskib fra Skagens Redningsstation imidlertid dukket op. De fire norske lystsejlere og lystbåden blev herefter bugseret til Skagen Havn. Hele redningsaktionen varede godt tre timer og var slut klokken 22.00, fortæller stabsvagten hos Søværnets Operative Kommando til TV2/NORD. Redningsaktionen foregik godt 10 sømil ud for havnen i Skagen.

Opsummering:
Søndag aften kom en lystbåd fra Norge i havsnød. Lystsejlerne fik hjælp fra både Skagens Redningsstation og Kongeskibet Dannebrog